Die groot Amerikaanse muur | Maroela Media
‘n Gedeelte van die grensmuur in Brownsville, Texas. Foto: Nofx221984/Commons.wikimedia.org
Pres. Donald Trump se voorneme om ŉ muur op die Amerikaans-Mexikaanse grens te bou, word wyd veroordeel. Wat egter nie altyd besef word nie, is dat die muur geen nuwe gedagte is nie en dat ŉ aansienlike deel van die muur reeds gebou is. Teen 2009 was 930 km van die verskanste grens, bekend as die ‘Mexico–United States barrier’, oftewel ‘The Wall’, reeds gebou. Die bestaande segmente van die muur is veral in Kalifornië, Arizona en Nieu-Mexiko in plek, terwyl bouwerk in Texas voortduur.
Om die ganse grens doeltreffend te verskans, word die koste beraam op tussen $12 miljard en $15 miljard. Trump het tydens sy verkiesingsveldtog gesê Mexiko sal vir die muur betaal, iets waarmee Mexiko glad nie saamstem nie. Trump het aangedui dit gaan deur heffings op ingevoerde produkte uit Mexiko gefinansier word.
Die grensbeveiliging blyk ŉ mate van sukses te hê, aangesien meer as ŉ miljoen mense in 2005 aangekeer is wat die grens onwettig probeer oorsteek het. Teen 2010 het dit tot onder ŉ halfmiljoen afgeneem.
Die totale lengte van die Amerikaans-Mexikaanse grens beloop 3 145 km, hoewel topografiese verskynsels, soos riviere en berge plek-plek ŉ muur oorbodig behoort te maak. Die ondervinding leer egter uiters gevaarlike gebiede, soos woestyngebiede, stuit nie die grensskendings nie. Die dodetal is geweldig hoog, onder meer omdat gewetenlose smokkelaars hul “kliënte” sonder genoeg kos en water in die woestyn agterlaat.
Die bestaande muur, bestaande uit ŉ geboude muur, of hoë heinings en virtuele “mure” met sensors en kameras, is nie aaneenlopend nie, maar bestaan uit kort stukkies. Dit kom in stedelike gebiede voor, asook in afgeleë gebiede waarheen die onwettige immigrante en smokkelaars probeer uitwyk.
Selfs die hoogste segmente keer dikwels nie mense wat anderkant wil uitkom nie en klouteraars is algemeen. Benewens tonnels, wat gereeld onderdeur gegrawe word, is ŉ vindingryke “projek” ontdek, waarmee mense met ŉ struktuur soos ŉ kettie letterlik oor die muur geskiet word.
Een van die gevaarlikste plekke waarheen uitgewyk is na die muur en ondersteunende strukture gebou is, is die Sonora-woestyn en die Baboquivari-berg, waar grensskenders 80 kilometer se onherbergsame terrein moet trotseer na die naaste pad. Tussen 43 en 61 mense is tussen Oktober 2003 tot Mei 2004 dood toe hulle die Sonorawoestyn aangedurf het. Op die ganse grens is tussen 1994 en 2007 ongeveer 5 000 mense dood wat die grens probeer oorsteek het.
Terwyl daar in totaal ŉ afname in grensskendings en sterftes was sedert die muur effektief begin raak het, was daar egter ook ŉ toename by die onherbergsame en gevaarlike dele van die grens waar geen muur is nie.
Die Mexikaanse owerheid is formeel teen die muur gekant en het reeds tydens die bewind van pres. Ronald Reagan met hom die spot gedryf oor die muur (veral na aanleiding van ŉ toespraak van Reagan waarin hy die val van die Berlynse muur bepleit het). Planne om ŉ muur langs die Rio Grande op te rig, het aanvanklik teenstand by Amerikaanse boere gekry, totdat ooreengekom is dat die muur met rivierdyke gekombineer sal word wat oorstromings kan beheer.
Na raming sal die bou van ŉ betonmuur wat doeltreffend is, meer as drie keer meer beton nodig hê as wat nodig was om die Hooverdam te bou. Omdat Trump aangedui het ŉ muur is doeltreffender as ŉ heining, sal die dele wat uit ŉ heining bestaan waarskynlik ook vervang moet word. Om te keer dat tonnels onderdeur gegrawe kan word, sal die fondament tot sowat twee meter onder die grondoppervak moet strek. Bo die grond sal dit meer as drie meter hoog moet wees om klouteraars te ontmoedig.
Donald Trump Grens Mexiko VSA
Dis n goeie ding, meeste dwelms kom van Mexiko af Amerika toe. Ek stem vir die muur
‘n Taamlike projek. En as jy iets wil he, moet jy daarvoor betaal. Trump se strategie van tariewe kan seker wel werk – dit is immers Mexikane wie oortree. Ek het so aantaal jare terug ‘n emosionele (propaganda) fliek gekyk wat handel oor Amerikaaners wie Mexikaane skiet wie die VSA onwettig binnekom. Die eintlike doel van die fliek was om oop / geen grense te bepleit. Die argument gaan ook na die ander kant toe: as ‘n muur onwettige immigrante effektief kan uithou, hoef niemand seer te kry nie. Die stroom van kritiek (dit sal tot in vervelens aangaan) is… Lees meer »
AG verskoon my Mnr Trump van Hollywood se grootste name kom uit Mexico so Basta met jou muur.,…. Ons het mooi gestel vee mis en drama in Suid Afrika met ons bure…. !Kom nou daardie muur hier asseblief man.
Dan doen jy iets briljant wat wereld wyd tot voordeel sal wees.
Dit laat my dink aan die Groot Muur Van China, wat die mense toenterjare ook vir hul veiligheid gebou het teen ander nasies se aanvalle, anders as natuurlik die een tussen Oos- en Wes Duitland wat klomp jaar gelede afgebreek is.
Ook is daar vandag groot ringmure, om meeste gegoede woonhuise en veilgheidskomplekse in ons land. So dit is nie iets nuuts nie. Bo-op die mure word sommer nog lemmetjiesdraad gesit, geelektrifiseerde drade aangebring, staal penne, ens.
Ek stem volhartig saam met Marianne. Die slagting op ons boere – ons wild en ons paaie Gaan drasties verminder as ons ‘n Suid Afrikaanse muur het.
S.A. burgers Gaan werk he en ‘n toekoms. Net jammer hulle is te lui om vir ‘n minimum loon te werk. Die Buurlanders smile vir ons minimum loon. Hulle werk, roof en moor, Gaan terug “huis” toe en kom met hul dade WEG.
Kom Donald span saam met ander welgesteldes wat keelvol vir kriminele en bloedvermorsers is en bou muur!!!!
Ek sal gratis Gaan help bou!!!!
Nuuskommentaar: Die ‘wonderlike’ hersetknoppie. Maar werk dit?